Borgmester i Frederikshavn Lars Møller var tydeligt skuffet, da han havde afsluttet dagens møde på Christiansborg med fødevareminister Mette Gjerskov. - Hun lyttede og var meget indstillet på dialog, men konkret kunne hun ikke hjælpe og, hvilket naturligvis er meget utilfredsstillende. Det her har allerede kostet arbejdspladser og det vil koste mange flere i fremtiden, sagde Lars Møller efter mødet. Besøget af den nordjyske delegation gjorde indtryk på ministeren, men hjælp var der ikke at hente. - Vi har fået biologerne til at lave to undersøgelser, de siger begge vi ikke kan fiske flere tobis uden at bringe bestanden i fare. Jeg kan ikke gamble med naturen, derfor står min beslutning fast, siger Mette Gjerskov. Kvoten på tobis er reduceret fra 334.000 i 2011 til 23.000 i 2012.

Opsummering:
Delegationen der skulle sikre fiskeindustrien i Nordjylland måtte tage tomhændet hjem fra Christiansborg